**Aafrika rahvaste karikavõistlused jalgpallis** (prantsuse *Coupe d'Afrique des nations*; lühend **CAN**; inglise *African Nations Cup*; lühend *ANC*) on Aafrika mandri 24 parema jalgpallikoondise vaheline jalgpalliturniir.

Võistlused toimusid esimest korda aastal 1957, osalejamaid oli tollal 3. Alates 1968. aastast peetakse võistlusi iga kahe aasta tagant. Alates 1996. aastast pääses finaalturniirile 16 riiki, alates 2019. aastast pääseb finaalturniirile 24 riiki.

Enim võite, seitse, on Egiptuse jalgpallikoondisel. Egiptus on kõige rohkem turniire ka korraldanud.

Ajaloost
--------

Esimesed karikavõistlused peeti 1957. aasta veebruaris Sudaani pealinnas Hartumis. Osales üksnes kolm meeskonda: Sudaan, Egiptus ja Etioopia. Neljas osalema pidanud riik Lõuna-Aafrika Vabariik diskvalifitseeriti apartheidipoliitika pärast. Peeti kaks mängu. Poolfinaalis alistas Egiptus Sudaani tulemusega 2:1 ja jõudis sellega finaali Etioopia vastu, kellele märgiti tabelisse võit 2:0 diskvalifitseeritud LAV-i vastu. Finaali võitis Egiptus tulemusega 4:0. Kaks aastat hiljem Kairos peetud turniiril osalesid needsamad kolm võistkonda ning võitis taas Egiptus.

Kolmas turniir peeti 1962. aastal Addis Ababas. See oli esimene kord, kui nelja finaalturniirile pääseja selgitamiseks peeti valikmänge. Finaalturniirile pääsesid lisaks korraldajamaale Etioopiale ja tiitlikaitsja Egiptusele valikmängude kaudu Nigeeria ja Tuneesia. Turniiri võitis Etioopia.

Aastatel 1963 ja 1965 võitis Aafrika karikavõistlused Ghana. 1968. aastal suurendati finaalturniirile pääsejate arv 8 võistkonnani. Samast aastat kehtib kord, et võistlusi peetakse iga kahe aasta järel.

Edukamad riigid
---------------

* Egiptus Egiptus – 7 võitu (1957, 1959, 1986, 1998, 2006, 2008, 2010)
* Kamerun Kamerun – 5 võitu (1984, 1988, 2000, 2002, 2017)
* Ghana Ghana – 4 võitu (1963, 1965, 1978, 1982)
* Nigeeria Nigeeria – 3 võitu (1980, 1994, 2013)
* Elevandiluurannik Elevandiluurannik – 2 võitu (1992, 2015)
* Alžeeria Alžeeria – 2 võit (1990, 2019)
* Kongo Demokraatlik Vabariik Kongo DV – 2 võit (1968, 1974)
* Sambia Sambia – 1 võit (2012)
* Tuneesia Tuneesia – 1 võit (2004)
* Sudaan Sudaan – 1 võit (1970)
* Senegal Senegal – 1 võit (2022)
* Maroko Maroko – 1 võit (1976)
* Etioopia Etioopia – 1 võitu (1962)
* Lõuna-Aafrika Vabariik Lõuna-Aafrika Vabariik – 1 võit (1996)
* Kongo Vabariik Kongo Vabariik – 1 võit (1972)

Vaata ka
--------

* 2012. aasta Aafrika rahvaste karikavõistlused jalgpallis
* 2015. aasta Aafrika rahvaste karikavõistlused jalgpallis
* 2017. aasta Aafrika rahvaste karikavõistlused jalgpallis
* 2019. aasta Aafrika rahvaste karikavõistlused jalgpallis
* 2022. aasta Aafrika rahvaste karikavõistlused jalgpallis

| * v
* r
Rahvusvaheline jalgpall |
| --- |
| 
FIFA **·**  Jalgpalli MM (U-20 **·**  U-17) **·**  Konföderatsioonide karikaturniir **·**  Jalgpall olümpiamängudel **·**  FIFA edetabel **·**  FIFA aasta jalgpallur **·**  FIFA Ballon d'Or **·**  Rahvuskoondiste loend |
| Aafrika | 
CAF – Aafrika rahvaste karikavõistlused |  |
| Aasia | 
AFC – Aasia karikavõistlused |
| Euroopa | 
UEFA – Euroopa meistrivõistlused (U-21 **·**  U-19 **·**  U-17) **·**  Rahvuste liiga |
| Lõuna-Ameerika | 
CONMEBOL – Copa América |
| Okeaania | 
OFC – Okeaania rahvuste karikas |
| Põhja- ja Kesk-Ameerika, Kariibid | 
CONCACAF – Gold Cup |
| Mitte-FIFA | 
*NF-Board – Viva World Cup* **·**  CONIFA **·**  IIGA |